Perustuslaillisten riemumarssi
1. Nyt laki vanha on voimassa
 Tuo Aatamin aikuinen,
 Rahavallan pillit on soimassa
 Olen perustuslaillinen.
 Ai, ai, voimassa
 Tuo Aatamin aikuinen.
 Pois kiihoitus ja edistys
 Ne tiellä ovat sen.

 2. Meillä laki on keppihevonen
 Jolla ratsastelemme,
 Ja Suomen kansan enemmistöä
 Nenästä vedämme,
 Ai, ai, petämme
 ja siitä elämme,
 Ja köyhälistön niskoilla
 Me ratsastelemme.

 3. ja kansan työstä riistämme
 Kaiken tuloksen,
 Ja köyhälistöä lohduttelemme
 Pääsette taivaaseen,
 Ai, ai, petämme
 Taivaaseen pääsette
 ja jollette ole nöyriä
 Joudutte kuumuuteen.

 4. Me synnyimme kannukset jalassa 
 Ja manttaali seljässä,
 Ja rahasäkki aivoissa
 Viinapannu vieressä
 Ai, ai, aivoissa ja manttaali seljässä
 Ja petos takapuolella
 Eikä pakoo peljätä.

 5. Meillä virkapaikat on mahtavat, 
 Ja palkat lihavat,
 Ja hulikaanit ne kuularuiskuilla 
 Meitä vahtivat,
 Ai, ai, hulikaanit, ja villit kasakat 
 Ja kuularuiskut, kanuunat, ja mustat sotniat.

 6. Vaikka miljoonia kymmenen
 Me tuosta maksamme,
 Kun senatööriksi pääsemme
 Kansa maksaa työllään sen,
 Ai, ai, ui, ui, noita sosialisteja
 Kun ne kehtaavatkin velkoa,
 Noin pieniä rästejä.

 7. Niille laitamme suuhun kapulan 
 Noille sosialisteille.
 Työmiehille kun puhuvat 
 Politiikkaa kansalle,
 Pois, pois, kohta pois 
 Kilometritehtaalle,
 Jos politiikkaa kansalle 
 Vielä puhutte.

 8. Nyt vanhat lait on voimassa 
 Meillä ois ilo maas,
 Mutt’ nuo sosialistit penteleet 
 On vastuksena taas,
 Ai, ai, ui, ui, noita sosialisteja 
 Kun ne on meillä olemassa. 
 Kansan ristinä.

 9. Me lahtarikaartin laitamme
 Ja kaikki tapamme,
 Ja pispan pojat ne sanovat
 Heille viimeksi amen,
 Ai, ai, ui, ui, me laulamme riemulla 
 Ja herrojen päiville riennämme 
 Sillä hemmetin kiiruulla.

 10. Työn sulkuja niille laitamme
 Että nälkään kuolevat,
 Ja pidämme vielä sittenkin
 Ne kammarit molemmat,
 Kammarit molemmat, kammarit molemmat. 
 Kammarit molemmat, kammarit molemmat.

 11. Äänioikeuden annammne
 ja kammaria kaks’,
 Myös naineillekkin naisille
 Jos he siitä tulis paremmaks’ 
 Naimattomille ja naiduille 
 Äänioikeus annetaan,
 Ja uniooni vanhoille piioille 
 Jos ne sitä vaatiikaan.

 12. Laki ennen meitä syntynyt on 
 Myös jälkehemme jää,
 Ei edistyksiä kaivata 
 Kun tyhjä on suuri pää,
 Luuli, luli, luli lei 
 Kumpuna jälkehemme jää,
 Kun tyhjä ompi kukkaro 
 Ja tyhjä ompi pää.

 13. Niin tuli viisaita ukkoja
 ja senatöörejä,
 Harjotti huonoja jalkoja
 jotka aina jälkeen jää,
 Ai, ai, jälkeen jää
 Ja senatöörejä,
 Meill ompi huonoja jalkoja
 Jotka aina jälkeen jää.

 14. Viimeksi vielä veisaamme
 johon piiloon juoksemme,
 Kun yhdistyksiä työväelle perustelemme. 
 Ai, ai, yhdistyksiä perustelemme 
 Ja niillä selvät luokkarajat sekottelemme.

Lähde: Perustuslaillisten Riemumarssi. Kirjap. O.Y Sanoma, Tampere 1906 HELDA – Helsingin yliopiston digitaalinen arkisto.

Laulut
Työväenlaulut
Arkkiveisut
1906